Fjórar tegundir Shigella eru til , S. dysenteriae , S. flexneri , S. boydii og S. sonnei . Sjúkdómsfelli af völdum Shigella greinast afar sjaldan hérlendis og eru þá ávallt í tengslum við ferðalög erlendis . Tíðni sýkinga á vesturlöndum er almennt lág , en sígellusýkingar eru mun stærra vandamál í þróunarlöndunum og leiðir þar árlega til dauða mörg hundruð þúsund barna . Sýkingin er einna helst vandamál þar sem mannmergð er mikil og hreinlæti er ábótavant . S. dysenteriae og S. boydii sem valda alvarlegustum einkennum er algengasta sýkingin í löndum þar sem hreinlæti er ábótavant en S. sonnei og S. flexneri sem valda mildari einkennum eru algengari á vesturlöndum . Smitskammtur , þ.e. fjöldi baktería sem viðkomandi þarf að fá í sig , til að sýking geti orðið , er lítill eða einungis 10 – 100 bakteríur . Meðgöngutími sýkingar , þ.e. tími frá smiti þar til einkenna verður vart , eru 1 – 3 dagar í flestum tilfellum , en getur verið frá ½ – 4 sólarhringum . Bakterían hverfur oftast úr hægðunum án meðferðar á 1 – 4 vikum . SmitleiðirVegna þess hve smitskammtur er lítill berst smitið auðveldlega beint manna á milli og getur smitast við kynmök . Ef handþvottur er ófullnægjandi situr bakterían eftir á höndum og undir nöglum og berst þannig áframt til annarra . Algengast er um beint smit innan fjölskyldu , á leikskólum , milli samkynhneigðra karla og á stofnunum fyrir andlega sjúka . Einnig getur sýkingin náð útbreiðslu í yfirfullum flóttamannabúðum og fangelsum . EinkenniNiðurgangur sem oft er blóðugur og slímugur , kviðverkir , ógleði , uppköst og hiti , sem gengur í flestum tilfellum yfir á 7 dögum . MeðferðÞegar kunnungt er um sígellusýkingu ber að meðhöndla með sýklalyfjum , en meðferðin dregur bæði úr einkennum og styttir tímann sem viðkomandi er smitberi og minnkar hættu á smiti til annarra . ForvarnirÁ við dvöl í löndum þar sem sígella er algengari og hreinlæti gæti verið ábótavant . Kaupið drykkjarvatn á flöskum . Þvoið hendur fyrir matreiðslu og máltíðir , eftir salernisferðir og snertingu við dýr . Vel steikt kjöt , sérstaklega ef það er hakkað , dregur úr líkum á smiti . Forðist neyslu ógerilsneyddrar mjólkur og afurða hennar . Mikilvægt er að þvo grænmeti og ávexti vel áður en þeirra er neytt . Forðist að gleypa ómeðhöndlað yfirborðsvatn í sundlaugum , heitum pottum , gosbrunnum , ám , lækjum og tjörnum . Ef grunur leikur á að vatn sé mengað með sígellu er hægt að forðast smit með suðu drykkjarvatnsins í a.m.k. eina mínútu . Æskilegt er að þvo og / eða afhýða hrátt grænmeti og ávexti fyrir neyslu . Bóluefni gegn sígellu er ekki til . Viðbrögð við einstökum sýkingatilfellum eða hópsýkingu / sýkingahrinu Þeir sem eru með staðfesta sýkingu mega ekki fara í sund eða potta á meðan einkenni eru til staðar ( sérlega mikilvægt fyrir bleiubörn ) . Kanna þarf hvort fleiri eru með einkenni og taka sýni frá þeim sem eru með einkenni sígellusýkingar . Ef barn í dagvistun greinist með sígellu skal hafa samband við dagvistunina ef barnið dvaldi þar dagana fyrir veikindi eða var með einkenni sýkingarinnar í dagvistuninni . Ef grunur leikur á hópsýkingu eða sýkingahrinu skal hafa samband við umdæmis - / svæðislækni sóttvarna og heilbrigðiseftirlit á viðkomandi svæði , t.d. ef tvö eða fleiri tilfelli greinast . Þeir sem greinast með sígellu og eru ekki í starfi með aukna smithættu eða áhættu , eiga ekki að vera í vinnu meðan þeir eru með einkenni . Þeir mega koma aftur í vinnu þegar þeir hafa verið einkennalausir í tvo sólarhringa . Nauðsynlegt er að vera með góða handhreinsun fyrstu vikurnar eftir smit og ekki tilreiða mat fyrir aðra fyrr en þremur vikum eftir að einkenni hverfa . Störf með aukna smithættu eða áhættu og dagvistun barna Eftirfarandi hópar , sem teljast vera með aukna smithættu eða starfa við ummönnun mjög veikra sjúklinga , mega snúa aftur til vinnu eða í dagvistun barna þegar þeir hafa fengið viðeigandi sýklalyfjameðferð og skilað einu neikvæðu saursýni . Ef engin meðferð er gefin skal skila tveimur neikvæðum saursýnum . Fyrsta sýnið má taka í fyrsta lagi þremur dögum eftir að einkenni hverfa eða viku eftir að sýklalyfjameðferð lauk og endurtaka má sýnatöku 24 klst. síðar . Þeir sem starfa við framleiðslu , flutning eða framreiðslu matvæla og eru í beinni snertingu við ópökkuð matvæli . Heilbrigðisstarfsmenn sem eru í beinum samskiptum við sjúklinga sem eru með alvarlega ónæmisbælingu , eða eru inniliggjandi á vökudeild eða gjörgæslu . Börn í dagvistun . Heilbrigðisstarfsmenn sem eru ekki í beinni umönnun ofangreindra sjúklingahópa mega koma til vinnu þegar þeir hafa verið einkennalausir í tvo sólarhringa , en mega ekki tilreiða mat fyrir sjúklinga , fyrr en þeir hafa skilað neikvæðum saursýnum eins og lýst er fyrir ofan .